สวัสดีค่ะ พอดีฉีดยาคุมกำเนิดแบบ3เดือนไปหนึ่งเข็ม และพอครบกำหนดแล้ว ไม่ได้ฉีดต่อ หยุดฉีด4เดือนแล้วตอนนี้ประจำเดือนยังไม่มา อยากทราบว่า ถ้าต้องการฉีดยาคุมกำเนิดแบบ1เดือนฉีดครั้ง สามารถฉีดได้เลยมั้ยค่ะในขณะที่ประจำเดือนยังไม่มา หรือถ้าต้องการกินยาคุมกำเนิดสามารถกินได้เลยมั้ยค่ะ หรือว่าต้องรอให้ประจำเดือนมาก่อน และอยากทราบว่าต้องกินยาอะไรให้ประตำเดือนมาปกติ ปกติถ้าไม่ฉีดยาคุมประจำเดือนจะมาปกติทุกเดือนค่ะ
สวัสดีค่ะ โดยเฉลี่ยแล้วหลังจากหยุดฉีดยาคุมกำเนิดไปประมาณ 4-10 เดือน การตกไข่และมีประจำเดือนจึงจะกลับมาเป็นปกติได้ บางรายอาจนานเป็นปีได้ ดังนั้นหากต้องการคุมกำเนิดต่อ แนะนำให้เริ่มได้เลยค่ะ โดยอาจเลือกทานยาคุมกำเนิด หรือฉีดยาคุมกำเนิดชนิดฮอร์โมนรวมที่ฉีดทุก 1 เดือนก็ได้ แต่ทั้งนี้เมื่อเริ่มทานหรือฉีดใหม่ ยาคุมจะยังไม่สามารถออกฤทธิ์ได้ในทันที แนะนำให้งดการมีเพศสัมพันธ์เมื่อเริ่มทานหรือฉีดไปก่อนอย่างน้อย 1-2 สัปดาห์การฉีดยาคุมชนิดฮอร์โมนเดี่ยวที่ฉีดทุก 3 เดือน ส่วนใหญ่มักทำให้ประจำเดือนขาดหายไป เป็นผลของฮอร์โมนที่ทำให้เยื่อบุโพรงมดลูกฝ่อบางลง ซึ่งไม่ได้อันตายแต่อย่างใดค่ะ